b'\n_START_ARTICLE_\nLokalna cesta\n_START_SECTION_\nZna\xc4\x8dilnosti\n_START_PARAGRAPH_\nGlede na vrsto terena po katerem lokalne ceste potekajo so zanje predvidene ra\xc4\x8dunske hitrosti od 40 do 60 km/h. Najve\xc4\x8dji dopustni vzdol\xc5\xbeni nagibi so 6% za ravninski teren do 15% za gorski teren. \xc5\xa0irina voznega pasu bi naj bila 2,5 m do 2,75 m. Vse to seveda velja ko na\xc4\x8drtujemo novo cesto ali jo \xc5\xbeelimo ustrezno rekonstruirati. Vsekakor pa velja, da so elementi lokalne ceste odvisni od strukture in obsega obstoje\xc4\x8dega in planiranega prometa._NEWLINE_Varovalni pas ob\xc4\x8dinske cest se meri od zunanjega roba cestnega sveta v smeri pre\xc4\x8dne in vzdol\xc5\xbene osi, pri premostitvenih objektih pa od tlorisne projekcije najbolj izpostavljenih robov objekta na zemlji\xc5\xa1\xc4\x8de ter zna\xc5\xa1a pri lokalnih cestah najve\xc4\x8d 10 metrov.'